## Obvezatne upute broj LS II i LN II - o obrascima za provedbu prijevremenih izbora za Gradsko vijeće Grada Vukovara i gradonačelnika te zamjenike gradonačelnika Grada Vukovara, Općinsko vijeće Općine Sunja i općinskog načelnika te zamjenika općinskog načelnika Općine Sunja, gradonačelnika i zamjenika gradonačelnika Grada Slunja, općinskog načelnika i zamjenika općinskog načelnika Općine Netretić i općinskog načelnika i zamjenika općinskog načelnika Općine Bibinje

### NN 58/2014 (12.5.2014.), Obvezatne upute broj LS II i LN II - o obrascima za provedbu prijevremenih izbora za Gradsko vijeće Grada Vukovara i gradonačelnika te zamjenike gradonačelnika Grada Vukovara, Općinsko vijeće Općine Sunja i općinskog načelnika te zamjenika općinskog načelnika Općine Sunja, gradonačelnika i zamjenika gradonačelnika Grada Slunja, općinskog načelnika i zamjenika općinskog načelnika Općine Netretić i općinskog načelnika i zamjenika općinskog načelnika Općine Bibinje

DRŽAVNO IZBORNO POVJERENSTVO REPUBLIKE HRVATSKE

1099

Na temelju članka 48. Zakona o lokalnim izborima (»Narodne novine«, broj 144/12) Državno izborno povjerenstvo Republike Hrvatske propisuje

OBVEZATNE UPUTE

BROJ LS II i LN II

O OBRASCIMA ZA PROVEDBU PRIJEVREMENIH IZBORA ZA GRADSKO VIJEĆE GRADA VUKOVARA I GRADONAČELNIKA TE ZAMJENIKE GRADONAČELNIKA GRADA VUKOVARA, OPĆINSKO VIJEĆE OPĆINE SUNJA I OPĆINSKOG NAČELNIKA TE ZAMJENIKA OPĆINSKOG NAČELNIKA OPĆINE SUNJA, GRADONAČELNIKA I ZAMJENIKA GRADONAČELNIKA GRADA SLUNJA, OPĆINSKOG NAČELNIKA I ZAMJENIKA OPĆINSKOG NAČELNIKA OPĆINE NETRETIĆ I OPĆINSKOG NAČELNIKA I ZAMJENIKA OPĆINSKOG NAČELNIKA OPĆINE BIBINJE

1. U pripremi i provedbi prijevremenih izbora za Gradsko vijeće Grada Vukovara i gradonačelnika te zamjenike gradonačelnika Grada Vukovara, Općinsko vijeće Općine Sunja i općinskog načelnika te zamjenika općinskog načelnika Općine Sunja, gradonačelnika i zamjenika gradonačelnika Grada Slunja, općinskog načelnika i zamjenika općinskog načelnika Općine Netretić i općinskog načelnika i zamjenika općinskog načelnika Općine Bibinje raspisanih Odlukom Vlade Republike Hrvatske od 8. svibnja 2014. primjenjivat će se:

1.1. Obrasci propisani Obvezatnim uputama Državnog izbornog povjerenstva Republike Hrvatske LS II o obrascima za postupak kandidiranja i provedbu izbora za članove predstavničkih tijela jedinica lokalne i područne (regionalne) samouprave od 12. travnja 2013., klasa: 013-06/13-03/02; urbroj: 507/18-13-01 (»Narodne novine«, broj 44/13), i to:

– OLS-1 – Prijedlog kandidacijske liste političke stranke/političkih stranaka za članice/članove predstavničkog tijela,

– OLS-2 – Prijedlog kandidacijske liste grupe birača za članice/članove predstavničkog tijela,

– OLS-3 – Popis s potpisima birača koji podržavaju kandidacijsku listu grupe birača,

– OLS-4 – Očitovanje o prihvaćanju kandidature,

– OLS-5 – Izjava o prihvaćanju dužnosti članice/člana stalnog sastava izbornog povjerenstva za provedbu izbora – za članove predstavničkih tijela jedinica lokalne i područne (regionalne) samouprave – za općinske načelnike, gradonačelnike, župane te njihove zamjenike,

– OLS-6 – Izjava o prihvaćanju dužnosti članice/člana proširenog sastava izbornog povjerenstva za provedbu izbora – za članove predstavničkih tijela jedinica lokalne i područne (regionalne) samouprave – za općinske načelnike, gradonačelnike, župane te njihove zamjenike,

– OLS-7 – Izjava o prihvaćanju dužnosti članice/člana biračkog odbora za provedbu izbora – za članove predstavničkih tijela jedinica lokalne i područne (regionalne) samouprave – za općinske načelnike, gradonačelnike, župane te njihove zamjenike,

– OLS-8 – Rješenje o imenovanju stalnoga sastava općinskog/gradskog izbornog povjerenstva,

– OLS-9 – Rješenje o određivanju biračkih mjesta,

– OLS-10 – Rješenje o imenovanju biračkog odbora,

– OLS-11 – Glasački listić za izbore za članice/članove,

– OLS-12 – Zapisnik o radu biračkog odbora za izbor članica/članova općinskog/gradskog vijeća,

– OLS-14 – Zapisnik o radu općinskog/gradskog izbornog povjerenstva za izbor članica/članova općinskog/gradskog vijeća.

1.2. Obrasci propisani Obvezatnim uputama Državnog izbornog povjerenstva Republike Hrvatske LN II o obrascima za postupak kandidiranja i provedbu izbora za općinske načelnike, gradonačelnike i župane te njihove zamjenike od 12. travnja 2013., klasa: 013-05/13-03/02; urbroj: 507/18-13-01 (»Narodne novine«, broj 44/13), i to:

– OLN-1 – Prijedlog kandidatkinje/kandidata i zamjenika kandidatkinje/kandidata političke stranke/političkih stranaka,

– OLN-2 – Prijedlog kandidatkinje/kandidata i zamjenika kandidatkinje/kandidata grupe birača

– OLN-3 – Obrazac za prikupljanje potpisa birača uz kandidaturu,

– OLN-4 – Očitovanje o prihvaćanju kandidature,

– OLN-5 – Glasački listić za izbor općinskog načelnika općine,

– OLN-6 – Glasački listić za izbor gradonačelnika grada,

– OLN-8 – Zapisnik o radu biračkog odbora za izbor općinskog načelnika/gradonačelnika,

– OLN-10 – Zapisnik o radu općinskog/gradskog izbornog povjerenstva za izbor općinskog načelnika/ gradonačelnika,

– OLN-14 – Glasački listić za ponovljene izbore – drugi krug izbora za izbor općinskog načelnika,

– OLN-15 – Glasački listić za ponovljene izbore – drugi krug izbora za izbor gradonačelnika.

2. U pripremi i provedbi prijevremenih izbora za Gradsko vijeće Grada Vukovara i gradonačelnika te zamjenike gradonačelnika Grada Vukovara, Općinsko vijeće Općine Sunja i općinskog načelnika te zamjenika općinskog načelnika Općine Sunja, gradonačelnika i zamjenika gradonačelnika Grada Slunja, općinskog načelnika i zamjenika općinskog načelnika Općine Netretić i općinskog načelnika i zamjenika općinskog načelnika Općine Bibinje primjenjivat će se:

– Obvezatne upute broj LS III – Postupak kandidiranja za članove predstavničkih tijela jedinica lokalne i područne (regionalne) samouprave od 12. travnja 2013., klasa: 013-06/13-03/03; urbroj: 507/18-13-01 (»Narodne novine«, broj 44/13),

– Obvezatne upute broj LN III – Postupak kandidiranja kandidata za općinske načelnike, gradonačelnike i župane te njihove zamjenike od 12. travnja 2013., klasa: 013-05/13-03/04; urbroj: 507/18-13-01 (»Narodne novine«, broj 44/13) i

– Obvezatne upute broj LS IV, LN IV i MLN IV – o načinu uređenja biračkog mjesta od 12. travnja 2013., klasa: 013-06/13-03/04; klasa: 013-05/13-03/06, urbroj: 507/18-13-01 (»Narodne novine«, broj 44/13).

3. Ove Obvezatne upute objavit će se u »Narodnim novinama«, a stupaju na snagu 15. svibnja 2014.

Klasa: 013-06/14-03/03

Urbroj: 507/19-14-2

Zagreb, 12. svibnja 2014.

Predsjednik

Branko Hrvatin, dipl. iur., v. r.

Uputa, NN 58/2014-1099